b'\n_START_ARTICLE_\nRein Veidemann\n_START_PARAGRAPH_\nRein Veidemann (s. 17. lokakuuta 1946 P\xc3\xa4rnu) on virolainen kirjallisuustieteilij\xc3\xa4, kriitikko, esseisti, sanomalehtimies ja kirjailija. _NEWLINE_Vuonna 1984 h\xc3\xa4n teki Tarton yliopistossa v\xc3\xa4it\xc3\xb6skirjan aiheenaan Neuvosto-Viron kirjallisuuskritiikki vuosina 1958\xe2\x80\x931972. Viron kirjailijaliiton j\xc3\xa4sen Veidemannista tuli vuonna 1981. _NEWLINE_Veidemann on toiminut 2000-luvulla Postimees-lehden kriitikkona ja kolumnistina.\n_START_SECTION_\nPoliittinen toiminta\n_START_PARAGRAPH_\nRein Veidemann oli vuosina 1972\xe2\x80\x931990 Viron kommunistisen puolueen j\xc3\xa4sen, Viron kansanrintaman johtoelinten j\xc3\xa4sen 1988\xe2\x80\x931992, Viron korkeimman neuvoston j\xc3\xa4sen 1990\xe2\x80\x931992, Riigikogun j\xc3\xa4sen 1992\xe2\x80\x931995. Viron sosiaalidemokraattisen puolueen j\xc3\xa4sen 1989\xe2\x80\x931992.'